b'\n_START_ARTICLE_\nRockwool Fondens Forskningsenhed\n_START_PARAGRAPH_\nRockwool Fondens Forskningsenhed er en uafh\xc3\xa6ngig forskningsinstitution under Rockwool Fonden, som siden 1995 har besk\xc3\xa6ftiget sig med tre hovedomr\xc3\xa5der: "Arbejdsudbud og velf\xc3\xa6rd", "indvandring og integration" samt "sort arbejde og landets love"._NEWLINE_Som form\xc3\xa5l angiver fonden at producere ny central viden om aktuelle samfundsproblemer \xe2\x80\x93 is\xc3\xa6r inden for arbejdsmarkedsforhold, sort arbejde og om velf\xc3\xa6rdsstatens funktion, trusler og legitimitet._NEWLINE_Rockwool Fondens Forskningsenhed blev grundlagt i 1987 og er siden 2015 blevet ledet af forskningschef, cand.oecon., ph.d. Jan Rose Skaksen. Hovedsageligt bliver forskningen produceret af internt ansatte forskningsmedarbejdere, men ogs\xc3\xa5 igennem samarbejde med eksterne kontraktforskere ansat til bestemte projekter.'